  Туспуктэм: Алексей Арзамасцев Наталия Сильвестрова 0+ Россилэн азьмуртэ Владимир Путин кичӧлтэмъя 30-тӥ куарусёнэ кунын ДНР, ЛНР, Запорожье но Херсон улосвылъёслэсь Россиен огазеяськон нуналзэс пусъёзы. Со улсын Удмуртиын пӧртэм мастер-классъёс, флэшмобъёс но концертъёс ортчозы. Со сярысь элькун тӧролэн но кивалтэтлэн пресс-службазы ивортӥз. 29-тӥ куарусёнэ 10 часын Мерлыко юрттэтъя штабын куасьтэм борщ лэсьтыны дышетозы: возьматозы, кызьы сӥлез но бакча сиёнэз юдоно но куасьтоно, сое упаковать кароно но пӧзьтоно. Куасьтэм борщез гуманитарной юрттэтэн ӵош ожгарчиосмылы нимысьтыз ожгар ужрад мынон интые келялозы. Озьы ик штабын ЛНР-ысь Лутугино ёрослы сӥзем туспуктэмъёсын адӟытон ужалоз. Отчы баннер интыялозы, кытчы вань мылкыд карисьёс ӟеч кылъёссэс но сӥзёнъёссэс гожтыны быгатозы. Удмуртия Лутугино ёрослы юрттӥсь луэ.    « Тупанкылэз юнматэм бере ми нырысьь ик дышетон юртъёсты но инфраструктураез толлы дасян борды кутским. Кык нылпи садъёс, но школа быдэсак выльдэмын ни. Эшшо одӥг школаын али котёлъёсты вошто, кык арня ӵоже ваь ужъёс быдэстэмын луозы. Озьы ик Лутугино ёрослы кык школа автобус, куинь нылпи площадка, нылпи литература, учебникъёёс сётэмын. оглом Удмртиысь вить гуманаитарной конвой кошкиз ни, берлоез толог гинэ » Александр Журавлёв, Удмуртиысь тӧролэн но кивалтэтлэн администрацизылэн кивалтӥсезлэсь ужзэ быдэсъясь  30-тӥ куарусёнэ «Берёзка» нылпи лагерьын «Вместе с Россией» визьбур шудон, «Спасибо, что мы вместе» флешмоб ортчоз. Пыриськисьёс пазлъёслэсь Россилэсь бадӟым мутуссэ бичалозы. Ӝытазе коллективъёс патриот мылкыдо кырӟанъёсты быдэстозы. Праздниклы сӥзем ужрадъёс озьы ик элькунысь ёросъёсын радъяськозы. Тодэ вайытом, Владимир Путин ДНР, ЛНР, Запорожье но Херсон улосвылъёс Россие пырон сярысь огкылъёсты 30-тӥ куарусёнэ 2022-тӥ арын кинюртӥз. Тегъёс: праздникъёс Россия Удмуртия  